ΓΡΑΠΤΗ ΕΡΩΤΗΣΗ E-1599/00

υποβολή: Antonio Tajani (PPE-DE) προς την Επιτροπή

(23 Μαΐου 2000)

Θέμα: Κατασκευή θερμοηλεκτρικής μονάδας στη θέση Montalto di Castro

Δεδομένου ότι στο Δήμο του Montalto di Castroφίσταται ήδη ένας ισχυρός ενεργειακός πόλος (7 400 MW, ήτοι το 14 % της συνολικής εθνικής παραγωγής), ο οποίος, μεταξύ άλλων, έχει μια όχι αμελητέα θερμική

επίπτωση για την ακτή του Lazio, θεωρεί η Επιτροπή ότι η ενδεχόμενη κατασκευή μιας θερμοηλεκτρικής μονάδας, την οποία έχει προτείνει η Elettro Ambiente spa, εταιρία του ομίλου Enel και έχει απορριφθεί κατά πλειοψηφίαν από την Περιφέρεια Lazio, στην τοποθεσία Pian dei Gangani (Montalto di Castro), παραβιάζει τις σχετικές νομοθετικές ρυθμίσεις της ΕΟΚ;

Η εγκατάσταση αυτή θα τροφοδοτείται με βιομάζα και CDR ισχύος 14 MW, ένα καύσιμο που παράγεται από τα απορρίμματα και επομένως ενδέχεται να συνοδεύεται από βλαβερές αναθυμιάσεις.

Με ποιον τρόπο θα προχωρήσει η Επιτροπή στη διαφύλαξη τηςγείας των πολιτών και την προστασία του περιβάλλοντος και των οικονομικών και τουριστικών δραστηριοτήτων της περιοχής, εμποδίζοντας, όπως επανειλημμένα έχει επισημάνει η Επαρχία του Viterbo σε διάφορα θεσμικά όργανα, την περαιτέρω έκθεση της περιοχής του Montalto di Castro σε επιβλαβείς αναθυμιάσεις;

Απάντηση της κας Wallstrm εξ ονόματος της Επιτροπής

(5 Ιουλίου 2000)

Οι πτυχές που αφορούν την πρόληψη της ατμοσφαιρικής ρύπανσης από μια βιομηχανική μονάδα η οποία βρίσκεται ακόμη στο στάδιο του σχεδιασμού του έργου πρέπει να εξετάζεται στο πλαίσιο της εκτίμησης των επιπτώσεων ορισμένων σχεδίων στο περιβάλλον (ΕΠΕ) της κοινοτικής νομοθεσίας βάσει της οδηγίας 85/337/ΕΟΚ του Συμβουλίου για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1), όπως αυτή τροποποιήθηκε από την οδηγία 97/11/ΕΚ(2). Όπως ιδίως ορίζεται στο άρθρο 1 της οδηγίας 97/11/ΕΚ, τα κράτη μέλη μεριμνούν ώστε πριν χορηγηθεί η άδεια, τα έργα τα οποία ενδέχεται να έχουν σημαντικές επιπτώσεις στο περιβάλλον λόγω, μεταξύ άλλων, της φύσεως, του μεγέθους ή της θέσεώς τους, να χρειάζονται και εκτίμηση περιβαλλοντικών επιπτώσεων. Η ατμοσφαιρική ρύπανση συγκαταλέγεται στις επιπτώσεις οι οποίες πρέπει να εκτιμώνται.

Το έργο, στο οποίο αναφέρεται το Αξιότιμο Μέλος του Κοινοβουλίου, φαίνεται ναπάγεται σε μια από τις κατηγορίες που απαριθμούνται στο παράρτημα ΙΙ της οδηγίας 97/11/ΕΚ. Όπως ορίζεται στο άρθρο 4, παράγραφος 2, της οδηγίας αυτής, με την επιφύλαξη του άρθρου 2 παράγραφος 3, για τα έργα που απαριθμούνται στο παράρτημα ΙΙ, τα κράτη μέλη αποφασίζουν βάσει της κατά περίπτωση εξέτασης ή των κατωτάτων ορίων ή κριτηρίων που καθορίζει το κράτος μέλος κατά πόσο το έργο θαποβληθεί σε εκτίμηση σύμφωνα με τα άρθρα 5 έως 10.

Ωστόσο, όπως αναφέρει και το Αξιότιμο Μέλος, οι περιφερειακές αρχές απέρριψαν το έργο. Η Επιτροπή κρίνει, ως εκ τούτου, ότι δενπάρχουν προς το παρόν λόγοι να παρέμβει στην ειδική αυτή περίπτωση. Εάν το έργο εγκριθεί στο μέλλον χωρίς να ληφθούν δεόντωςπόψη οι ρυθμίσεις των κοινοτικών οδηγιών για την εκτίμηση των περιβαλλοντικών επιπτώσεων (ΕΠΕ), θα έχει συντελεσθεί παράβαση των ρυθμίσεων του κοινοτικού δικαίου και, όπως ορίζεται στη συνθήκη των ΕΚ, η Επιτροπή θα έχει το δικαίωμα να παρέμβει.

(1) ΕΕ L 175 της 5.7.1985.

(2) ΕΕ L 73 της 14.3.1997.